ESCP Business School

**ESCP Business School** estas eŭropa komerca universitato kun terenoj en Parizo, Londono, Berlino, Madrido kaj Turino. Ĝi estis fondita en la jaro 1819 kaj estis la unua komerca universitato en la mondo.

ESCP okupis la 10-an rangon en listo pri Eŭropaj Komercaj Lernejoj publikigita en 2012 fare de la ĵurnalo Financial Times. En 2010, la studprogramo por la Magistra Diplomo pri Direktado atingis la unuan rangon en la mondo, laŭ la Financial Times; en la jaro 2012, ĝi okupis la duan rangon. La Direktora Magistra Diplomo pri Komerca Administrado (Executive MBA) akiris la 21-an rangon tutmonde.

La studprogramojn de ESCP Business School akreditas la internaciaj organizaĵoj en:AMBA, EQUIS kaj AACSB. Inter la diplomitoj de la universitato en la komerca kaj politika sferoj estas Patrick Thomas (Ĉefdirektoro ĉe la kompanio Hermès), Jean-Pierre Raffarin (antaŭa ĉefministro de Francio) kaj Michel Barnier (Eŭropa Komisionulo pri la Interna Merkato kaj Servoj de la Eŭropa Unio).

## Historio 
ESCP estis fondita en 1819 fare de grupo da komercistoj kaj fakuloj pri ekonomio, inkluzivante la ekonomiston Jean-Baptiste Say kaj la komerciston Vital Roŭ. ESCP estis la unua komerca universitato en la mondo. Jean-Baptiste Say apogis ekonomian liberalismon kaj oni ofte citas lin kiel kreinton de la koncepto de entreprenado, jam ekde 1800. Vital Roŭ estas fama pro lia granda kontribuo al la elpensado de la franca Komerca Kodo en 1807 kaj pro liaj avangardaj kredoj pri novema pedagogio.

Ekde ĝia fondiĝo ESCP estas internacia: En 1824, la jargrupo enhavis 118 studentojn; 30 procento venis el eksterlando, inkluzive de sep Hispanoj, kvin Brazilanoj, kvin Nederlandoj, kvar Germanoj kaj du Usonanoj. La nuntempa studentaro enhavas 100 diversajn naciecojn.

Lingva edukado estis nepra elemento de la unua lernoprogramo. Krom la franca gramatiko, estis ankaŭ kursoj pri la angla, germana kaj hispana lingvoj. Ekde 1825, entute dek lingvoj estis instruataj ĉe ESCP kaj lernantoj devis studi almenaŭ tri el ili. En 1873 estis fondita Asocio por Diplomitoj de ESCP. En 1921, ESCP festis sian 100-an datrevenon, post prokrasto pro la post-milita krizo, en la grandskala aŭditorio ĉe la Sorbonne en Parizo.

La 5-an de aprilo 1973 oni finlaboris la koncepton de eŭropa plurterena komerca universitato. Sinsekve ESCP Europe aŭguris terenojn en Britio (en Londono en 1974, tiam translokiĝo al Oksfordo en 1975 kaj reen al Londono en 2005) kaj en Germanio (Duseldorfo en 1975 kaj translokiĝo al Berlino en 1985). Tio ĉi atestas la profundan eŭropan identecon de la Universitato. Terenoj malfermiĝis en 1988 en Madrido, Hispanio kaj en 2004 en Turino, Italio.
En 2011, ESCP iĝis fondanta asociito de HESAM, aro da institutoj konataj pri esplorado kaj altnivela edukado en homa kaj socia sciencoj. En 2019 ESCP festos sian 200-an datrevenon, kiel la Unua Komerca Universitato en la Mondo.

## Citaĵoj 
## Referencoj 
## Eksteraj Ligiloj 
* Oficiala Retejo

Kategorio:Lernejoj pri ekonomio kaj regado en Anglio
Kategorio:Lernejoj pri ekonomio kaj regado en Francio
Kategorio:Lernejoj pri ekonomio kaj regado en Germanio
Kategorio:Lernejoj pri ekonomio kaj regado en Hispanio
Kategorio:Lernejoj pri ekonomio kaj regado en Italio
Kategorio:Lernejoj pri ekonomio kaj regado en Pollando
Kategorio:Supera instruado en Parizo
Kategorio:Edukado en Londono
Kategorio:Edukado en Varsovio
Kategorio:Edukado en Turino
Kategorio:Edukado en Berlino
Kategorio:Edukado en Madrido
Kategorio:Universitatoj kaj kolegioj en Londono
Kategorio:Organizaĵoj fonditaj en 1819
Kategorio:Lernejoj fonditaj en 1810-1819